laion/Wikipedia-Exotic huggingface dataset:
קרל אלגוור

קרל אלגוור (בגרמנית: Karl Allgöwer, נולד ב-5 בינואר 1957 בגייסלינגן אן דר שטייגה שבגרמניה המערבית) הוא כדורגלן עבר גרמני ששיחק בעמדת הקשר ההתקפי. לאורך תקופה של 11 שנים, בין 1980 ל-1991, שיחק במדי שטוטגרט והבקיע במדיה 129 שערים בבונדסליגה ב-338 הופעות. בנוסף, השתתף ב-10 משחקים של נבחרת גרמניה המערבית ואף ייצג אותה במונדיאל 1986. אלגוור החל לשחק כדורגל מקצועני בשנת 1977 כאשר היה בן 20, בשטוטגרטר קיקרס, ששיחקה אז בבונדסליגה השנייה. בתקופתו בשטוטגרטר קיקרס שיחק בעיקר כחלוץ, והבקיע 59 שערים ב-116 הופעות במהלך שלוש עונות. שטוטגרטר קיקרס הייתה קבוצת צמרת בבונדסליגה השנייה בתקופה שאלגוור שיחק בה, אך לא הצליחה להעפיל אל הבונדסליגה. בקיץ 1980, יריבתה העירונית של שטוטגרטר קיקרס, שטוטגרט, שילמה לשטוטגרטר קיקרס 750 אלף מארק גרמני עבור שירותיו של אלגוור. כבר בעונתו הראשונה של אלגוור בשטוטגרט, הוא הוביל את הקבוצה למקום השלישי בבונדסליגה כשהוא מבקיע עשרה שערים. עונת 1982/83 הייתה עונת שיא אישית עבור אלגוור, שהבקיע 21 שערי ליגה, וסיים בצוותא עם האיסלנדי אטלי אובלדסון כסגן מלך השערים של הבונדסליגה, כשרק רודי פלר הבקיע יותר, 23 שערים. בעונת 1983/84 אלגוור הבקיע 12 שערים, והיה חלק מחוליית קישור שכללה את קורט נידרמאייר והרמן אוהליכר, שהובילה את שטוטגרט לזכייה באליפות הבונדסליגה, בזכות הפרש שערים טוב יותר משל הסגנית המבורג. בעונת 1984/85 הבקיע אלגוור 19 שערי ליגה, אך הקבוצה סיימה רק במקום העשירי בבונדסליגה, זאת על אף שאלגוור קיבל בעונה זו חיזוק להתקפה בדמותו של יורגן קלינסמן, ששיתף איתו פעולה בחוד ההתקפה במשך מספר שנים.. בעונת 1985/86 הבקיע אלגוור 21 שערי ליגה ושוב סיים כסגן מלך השערים, כאשר רק שטפן קונץ הבקיע יותר, 22 שערים. באותה עונה, הגיע אלגוור עם שטוטגרט לגמר הגביע הגרמני, שם הובסה שטוטגרט בתוצאה 5-2 על ידי באיירן מינכן, שזכייתה בדאבל באותה עונה הקנתה לשטוטגרט כרטיס לגביע אירופה למחזיקות גביע בעונת 1986/87. אלגוור שיחק בגמר זה מחצית אחת. בעונת 1988/89 הגיע אלגוור עם שטוטגרט לגמר גביע אופ"א, שם הפסידה הקבוצה במפגש כפול לנאפולי של דייגו מראדונה בתוצאה המצטברת 5-4. בתום עונת 1990/91 פרש אלגוור ממשחק פעיל, לאחר שהבקיע 129 שערי ליגה ב-338 הופעות במדי שטוטגרט, הוא נחשב הן לשיאן ההופעות והן למלך השערים של שטוטגרט בבונדסליגה בכל הזמנים. אלגוור זומן לראשונה לסגל נבחרת גרמניה המערבית בנובמבר 1980, למשחק מול נבחרת צרפת. אלגוור הצטיין בהופעת הבכורה שלו, והשתתף עם הנבחרת במוקדמות מונדיאל 1982, אך בחר לפרוש ממנה לפני מונדיאל 1982 עצמו. באוקטובר 1985 חזר אלגוור מהפרישה, והשתתף בניצחון 1-0 על נבחרת פורטוגל במוקדמות מונדיאל 1986. אלגוור זומן למונדיאל 1986 עצמו, אך לא שותף באף משחק, ולאחר המונדיאל פרש מהנבחרת. עם שטוטגרט: אליפות הבונדסליגה: 1983/84 קרל אלגוור, באתר Transfermarkt קרל אלגוור, באתר Fussballdaten.de (בגרמנית) קרל אלגוור, באתר WorldFootball.net קרל אלגוור, באתר National Football Teams קרל אלגוור, באתר FootballDatabase.eu פרופיל המאמן, באתר Transfermarkt טבלת שיאני ההופעות של שטוטגרט בבונדסליגה באתר worldfootball.net טבלת שיאני המבקיעים של שטוטגרט בבונדסליגה באתר worldfootball.net
Arrested Development (להקה)

Arrested Development (בתרגום חופשי "התפתחות מעוכבת") היא להקת היפ הופ אלטרנטיבי אמריקאית זוכת 2 פרסי גראמי, שהייתה פופולרית בארצות הברית ובעולם בתחילת שנות ה-90. הלהקה הוקמה בשנת 1988 על ידי טוד "ספיץ'" תומאס (סולן הלהקה, אשר יצא בהמשך לקריירת סולו נפרדת) וטימוט'י "הדליינר" ברנוול שנפגשו בהיותם סטודנטים בקולג' לאומנויות באטלנטה, וצירפו אליה חברים נוספים. הלהקה שחררה בחודש מרץ 1992 את אלבום הבכורה שלה, "3 Years, 5 Months & 2 Days in the Life Of...", אשר שמו מבוסס על משך הזמן שלקח ללהקה להשיג חוזה הקלטות. האלבום זכה להצלחה רבה מאוד בארצות הברית ובעולם בכלל, זכה לשבחי המבקרים, מכר למעלה מ-5 מיליון עותקים (הישג יוצא-דופן לאלבום היפ-הופ באותם ימים) והגיע לסטטוס של פלטינה מרובעת בארצות הברית לבדה. האלבום כלל את הלהיטים "People Everyday", "Tennessee" ו-"Mr. Wendal", אשר כולם הגיעו לעשרת המקומות הראשונים במצעד האמריקאי. על אלבום זה זכתה הלהקה ב-2 פרסי גראמי – "תגלית השנה" (להקת ההיפ-הופ הראשונה שזכתה בפרס זה) ו"שיר הראפ הטוב ביותר" (על הסינגל Tennessee). בנוסף, מגזין הרולינג סטון בחר בה כ"להקת השנה" לשנת 1992. באותה שנה הלהקה שרה גם את שיר הנושא של הסרט הביוגרפי על מלקולם אקס ("Revolution"). אלבומה הבא של הלהקה שיצא שנתיים מאוחר יותר, "Zingalamaduni", לא זכה לשחזר את הצלחת קודמו ומכר מעט עותקים בהשוואה לאלבום הקודם (חרף שבחי המבקרים ועל אף שהסינגל המוביל מתוכו, "Ease My Mind", היה מועמד לפרס גראמי בקטגוריית שיר הראפ הטוב ביותר באותה שנה). בעקבות חילוקי דעות וסכסוכים כספיים התפרקה הלהקה בשנת 1996, ובשנת 2000 איחד אותה ספיץ' מחדש, אך פניה השתנו כמעט לחלוטין – חלק ניכר מחבריה המקוריים עזב, וחברים חדשים הצטרפו. מאז, הוציאה הלהקה אלבומים נוספים אשר זכו להצלחה מועטה, וכמו כן ממשיכה להופיע ברחבי העולם, בעיקר בארצות הברית, יפן ואוסטרליה. בשנת 2007 הופיעה הלהקה בישראל במסגרת פסטיבל "Jerusalem Rocks" אשר נערך בירושלים. בשנותיה הראשונות נבדלה הלהקה מיתר להקות ההיפ-הופ באותה תקופה עקב שיריה הרוחניים וההרמוניים, כמו-גם במסרים החברתיים החזקים שהכילו – אשר ביניהם עיסוק בסוגיות הגזענות, אלימות, יחס לעניים ולחסרי בית, דת ואמונה, ובעיקר ההיסטוריה של השחורים בארצות הברית, היחס אליהם מצד שאר החברה והיחסים ביניהם. בכך יצרה הלהקה קונטרה אל מול ז'אנר הגנגסטא ראפ, סגנון אלים וכוחני יותר שהיה בשיאו באותן שנים, אותו ייצגו להקות כמו N.W.A ופאבליק אנמי. נוסף על כך, מרבה הלהקה לתרום חלק מהכנסותיה לצדקה. 1992 – 3 Years, 5 Months & 2 Days in the Life Of... (פלטינה מרובעת בארצות הברית) 1994 – Zingalamaduni 2000 – Da Feelin' EP 2002 – Heroes of the Harvest 2003 – Extended Revolution 2004 – Among The Trees 2006 – Since The Last Time 2010 – Strong 2012 – Standing At The Crossroads 1993 – Unplugged מוזיקת היפ הופ מדיה וקבצים בנושא Arrested Development בוויקישיתוף אתר האינטרנט הרשמי של Arrested Development Arrested Development, ברשת החברתית פייסבוק Arrested Development, ברשת החברתית אקס (טוויטר) Arrested Development, ברשת החברתית אינסטגרם Arrested Development, באתר אפל מיוזיק (באנגלית) Arrested Development, באתר ספוטיפיי Arrested Development, באתר סאונדקלאוד (באנגלית) Arrested Development, באתר AllMusic (באנגלית) Arrested Development, באתר MusicBrainz (באנגלית) Arrested Development, באתר Discogs (באנגלית) Arrested Development, באתר Songkick (באנגלית) Arrested Development, באתר בנדקמפ Arrested Development, באתר בילבורד (באנגלית)
שילה ראסקין

שילה ראסקין (באנגלית: Sheila Ruskin; נולדה ב-28 במרץ 1946) היא שחקנית אנגלייה. ראסקין שיחקה בתפקיד ויפסניה אגריפינה בסדרה משנת 1976 של ה-BBC "אני, קלאודיוס". היא זכורה למעריצי הסדרה "דוקטור הו" מתפקידה כקאסיה במיני-סדרה משנת 1981 "The Keeper of Traken". לחובבי הסדרה "Blake's 7" היא מוכרת מהופעתה ב-1979 בפרק "Redemption" בתפקיד אלטה 1. תפקידים נוספים של ראסקין בטלוויזיה היו בסדרות: "מקנזי", "Special Branch", "משפחת פאליסר", "מה יפית עמק נוי", "The Sweeney", "המקצוענים", "Minder", "ברז'רק", "בון", "טאגארט", "מיס מארפל", "חדר מיון", "רמפול", "אחים וזרים", "The Bill", "דיאל ופסקו", "הולבי סיטי", "רציחות במידסומר" והדוקודרמה "The Lost Boys". בקולנוע הופיעה ראסקין בסרט "האמת על אהבה" משנת 2005. בין השנים 1966 ו-1970 הייתה ראסקין נשואה לשחקן דייוויד ווד. שילה ראסקין, במסד הנתונים הקולנועיים IMDb (באנגלית)
גביע המדינה בכדורגל 1977/1978

גביע המדינה בכדורגל 1977/1978 הייתה התחרות ה-40 מאז היווסדה וה-25 לאחר קום מדינת ישראל. המשחקים החלו בספטמבר 1977 והסתיימו ב-24 במאי 1978. לראשונה קבוצה מליגת משנה (בני יהודה תל אביב) התמודדה על הגביע במשחק הגמר. מכבי נתניה ניצחה במשחק הגמר ובכך זכתה בגביע הראשון שלה. בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית. הקבוצה שאירחה את המשחק במגרשה הביתי צוינה כראשונה בכל זוג. לאחר הארכה התוצאה הייתה 2:2. לאחר הארכה התוצאה הייתה 1:1. הערה: הקבוצה שיחקה בליגת משנה.
גביע המדינה בכדורגל 1978/1979

גביע המדינה בכדורגל 1978/1979 הייתה התחרות ה-41 מאז היווסדה וה-26 לאחר קום מדינת ישראל. המשחקים החלו בספטמבר 1978 והסתיימו ב-6 ביוני 1979. בית"ר ירושלים ניצחה במשחק הגמר ובכך זכתה בגביע השני שלה. בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית. הקבוצה שאירחה את המשחק במגרשה הביתי צוינה כראשונה בכל זוג. לאחר הארכה התוצאה הייתה 0:0. הערה: הקבוצה שיחקה בליגת משנה.
סמן (פירושונים)

האם התכוונתם ל... סמן – סמל המופיע על מסך המחשב סמן ביולוגי (ביו-מרקר) – אינדיקטור לזיהוי ומדידה של נוכחות מחלה מחוון ביולוגי (ביו-אינדיקטור) – מין העשוי ללמד על בריאות הסביבה של מערכת אקולוגית סמן (אקלים) – מאפיין אקלים שניתן להתחקות אחר אופני השינוי בו לאורך תקופה באמצעות אמצעי מדידה מטאורולוגיים. סמן – אזור ומחוז בצפון אתיופיה הרי סמן – רכס הרים בצפון אתיופיה סימן
גזלק אז'אקסיו

גָזֵלֵק אָזַ'אקְסְיוֹ (צרפתית: Gazélec Football Club Ajaccio) היא קבוצת כדורגל מהעיר אז'אקסיו אשר משחקת בליגה הצרפתית החמישית בחשיבותה. הקבוצה נוסדה בשנת 1910, והגיעה לתודעה לראשונה בטורניר הגביע הצרפתי 2011/2012, בו הגיעה לשלב חצי הגמר. ב-15 במאי 2015 העפילה גזלק אז'אקסיו לראשונה לליגת העל הצרפתית. זו הייתה ההעפלה השנייה ברציפות של המועדון, והרביעית ב-5 עונות. בתום עונת 2015/2016, לאחר עונה אחת בליגת העל הצרפתית, נשרה גזלק אז'אקסיו בחזרה לליגת המשנה ושיחקה שם מספר עונות. ביוני 2021 בעקבות בעיות פיננסיות נשרה הקבוצה לליגה הצרפתית החמישית (ליגת חובבים). אלופת ליגת החובבים (צרפת) (4) 1963, 1965, 1966, 1968 אלופת קורסיקה (5) 1937, 1938, 1956, 1957, 1961 הגביע הצרפתי לחובבים (2) 2002/2003, 2010/2011 מדיה וקבצים בנושא גזלק אז'אקסיו בוויקישיתוף אתר האינטרנט הרשמי של גזלק אז'אקסיו (בצרפתית) גזלק אז'אקסיו, ברשת החברתית פייסבוק גזלק אז'אקסיו, ברשת החברתית אקס (טוויטר) גזלק אז'אקסיו, ברשת החברתית אינסטגרם פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu https://www.foot-national.com/actus/dncg--un-club-de-n2-retrograde--les-decisions-de-la-semaine-639509 ערך זה הוא קצרמר בנושא כדורגל צרפתי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
מילסאמי אורחיי

מועדון כדורגל מילסאמי אורחיי (ברומנית: FC Milsami Orhei) היא קבוצת כדורגל מולדובית מהעיר אורחיי אשר משחקת בליגת העל המולדובית. הקבוצה נוסדה בשנת 2005, והחלה לשחק בליגת העל המולדובית בעונת 2009/2010. בעונת 2011/2012 זכתה לראשונה בגביע המולדובי, ובעונת 2014/2015 זכתה לראשונה באליפות מולדובה. הגביע המולדובי (2) 2011/2012, 2017/2018 הסופר קאפ המולדובי (2) 2012, 2019 אליפות מולדובה (1) 2014/2015 אתר האינטרנט הרשמי של מילסאמי אורחיי (ברוסית) (ברומנית) (באנגלית) פרופיל, באתר אופ"א פרופיל, באתר Transfermarkt פרופיל, באתר Soccerway ערך זה הוא קצרמר בנושא מועדוני כדורגל ובנושא מולדובה. אתם מוזמנים לתרום לוויקיפדיה ולהרחיב אותו.
קסם של חופשה

קסם של חופשה הוא הסרט השלישי של קסם של הורים. הסרט מתאר את עלילותיהם של טימי וחבריו בהוואי. טימי טרנר קיבל עבודה בעולם הפיות כדי להרשים את טוטי בת זוגו. באותו הזמן דנזל קרוקר רוצה לטוס להוואי ובשדה תעופה הוא פוגש את האנטי פיה פופ שרוצה לגנוב את ה: "אברה קדבריום" הכוח שנותן לפיות את כוח הקסם. למחרת חוזר טימי לכדור הארץ כדי לפגוש את טוטי, הוא פוגש אותה ולאחר מכן הוא הולך לבית הוריו והם מספרים לו שהם גם טסים להוואי למסיבה של העבודה של אבא של טימי. אבא של טימי אחראי לסוף שבו יש את מופע האש, אם הוא לא יעשה מופע אש טוב הוא יפוטר. יורגן משאיר את טימי להיות אחראי על ה: "אברה קדבריום" הכוח של הפיות. טימי גם טס לחו"ל וכן גם מיצי ומרטי אחים שהוריהם לא שמים לב אליהם ומשאירים אותם עם ויקי השמרטפית המרושעת. כאשר הם מגיעים דנזל פוגש באדם נוסף שמוכן לשתף איתו פעולה ולגנוב את ה: "אברה קדבריום". טוטי וטימי פוגשים במרטי ומיצי שמגלים להם שויקי היא השמרטפית שלהם והם נותנים להם לברוח בשעה שויקי נופלת על כוסות לתוך עוגה. דנזל והאיש הנוסף מצליחים לגנוב את כוח הפיות וטוטי וטימי רצים לקחת אותו בחזרה. דנזל והאדם הנוסף נתקלים בילדים ואחר כך גם טוטי שאומרת להם שהם צריכים את מה שהשניים גנבו. השלושה רודפים אחרי הגנבים ובאותו הזמן מצטרף אל דנזל גם פופ. חמשתם מיגיעים להר הגעש "מאונה לואה" וכולם חוץ מפופ נתקעים על סלע באמצע הלבה אך באותו רגע מגיע טימי שמציל את כולם אך הוא נלחם עם פופ על הכוח ונופל ללבה, אך למזלו הוא נפל עם הכוח, הכוח גורם לטימי להינצל ואף להפוך לפיה! מאחר שכך טימי כבר לא צריך את הפיות והם ניתנים לאחים מרטי ומיצי. הסרט נגמר שכולם במסיבת האש שטימי ארגן לאביו, הפיות הפכו את ויקי לארנב אחרי שסופר שמרטי רצה ליום הולדתו ארנב וכולם רוקדים במסיבה וטימי מאבד את כוחותיו והוא מקבל חזרה את הפיות וונדה וקוזמו ופוף חוזרים לטימי וסנדקי פיות חדשים נתנים למרטי ומיצי טימי טרנר: דרייק בל/לוגן הנדרסון - נער מתבגר ובן זוגה של טוטי. בסרט הוא קיבל עבודה בעולם הפיות. בעליהם של וונדה וקוזמו. טוטי: דניאלה מונה/ויקטוריה ג'סטיס - בת זוגו של טימי עוד בחופש היא קיבלה עבודה לעזור בשמירת בעלי חיים בטבע. האחים מיצי ומרטי - תאומים שקיבלו את ויקי כשמרטפית ובסוף קיבלו הוריי פיות חדשים וונדה וקוזמו - הורי הפיות של טימי דנזל קרוקר - לשעבר המורה של טימי. בעל אובססיה לפיות. פופ - אנטי פיה של פוף שרוצה לגנוב את ה"אברה קדבריום". יורגן ואן סטרנגיל - משגיח על עולם הפיות. ממנה את טימי לשמור על ה"אברה קדבריום" מבלי שפופ ייקח. אימא ואבא של טימי - הוריו של טימי. (לא ידוע מה שמם). "קסם של חופשה", במסד הנתונים הקולנועיים IMDb (באנגלית) "קסם של חופשה", באתר Rotten Tomatoes (באנגלית) "קסם של חופשה", במסד הנתונים הקולנועיים KinoPoisk (ברוסית) קסם של הורים - קסם של חופשה, במיזם "אישים" לתיעוד היצירה הישראלית
עדי אדירי

עדי אדירי הוא קצין בצה"ל במילואים בדרגת אלוף-משנה, אשר פיקד על גדוד 13 (גדעון), וחטיבת כרמלי. אדירי נולד וגדל בתל אביב. עם גיוסו לצה"ל בשנת 1970 שובץ בגדוד 12 של חטיבת גולני. בגולני עבר הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה בגדוד 12 ומפקד פלוגה ב' בגדוד אותה הוביל במלחמת יום הכיפורים, בקרבות הבלימה והתקפת הנגד כנגד הצבא הסורי ברמה, ולאחר מכן במלחמת ההתשה במובלעת הסורית. לאחר מכן מונה לקמב"ץ החטיבה וכמדריך בקורס מפקדי פלוגות . בשנים 1980-1981 פיקד על גדוד 13 (גדעון), בין היתר במבצע לבלוב ובמבצע מוביל. לאחר מכן היה סגן מפקד החטיבה ובסיום תפקידו נשלח ללימודים בבית ספר הגבוה למלחמה של צבא צרפת בפאריס. עם שובו מונה לפקד על חטיבת הארזים אשר שלטה על אזור ג'בל בארוכ בלבנון. בשנים 1984-1986 פיקד על חטיבת כרמלי במקביל לפיקוד על בא"פ אליקים. לאחר מכן מונה לשמש כקצין אג"ם של פיקוד הצפון. לאחר שחרורו בשנת 1988 פנה לעסקים וניהל מספר חברות. בעל תואר ראשון במזרחנות אותו סיים בהצטיינות מטעם אוניברסיטת תל אביב . עדי נשוי לזהבה ולהם 4 ילדים אשר שרתו גם הם בחטיבת גולני . מפקדי החטיבה לדורותיהם, באתר הרשמי של חטיבת כרמלי. שלמה רז, המלחמה שנשכחה- ההתשה בסוריה, 1974, הפודקאסט "שעת מלחמה", ‏ 17 באוקטובר 2021. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
משה נידם

משה נידם הוא קצין בצה"ל במילואים בדרגת תת-אלוף, אשר פיקד על גדוד דוכיפת, חטיבת כרמלי וחטיבת החרמון. עם גיוסו לצה"ל שובץ בחטיבת גולני. בגולני עבר הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה, כמפקד פלוגה, ולקח חלק בלחימה בדרום לבנון, לאחר מכן שימש כסגן מפקד גדוד 13. בהמשך שימש כמפקד גדוד דוכיפת והוביל אותו בלחימה בעת מהומות מנהרת הכותל. בשנת 2000 הועלה לדרגת אל"ם ומונה למפקד חטיבת כרמלי, בתפקידו שימש עד שנת 2002. לאחר מכן שימש כמפקד חטיבת החרמון בין השנים 2002–2006. מפקדי החטיבה לדורותיהם, באתר הרשמי של חטיבת כרמלי. עמוס הראל, בין הסקי לקטיושות, באתר הארץ, 27 בנובמבר 2002. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
זיו לוי

זיו לוי (נולד ב-28 בינואר 1965) הוא קצין צה"ל במילואים בדרגת תת-אלוף, כיהן כמפקד בסיס חצרים ומפקד בסיס רמון בחיל האוויר הישראלי. לוי הוא בנם של רותי ושמעיה לוי ואחיו הצעיר של רן לוי, שאף הוא שירת כקצין בדרגת תת-אלוף בחיל האוויר. ב-1983 התגייס לצה"ל, סיים קורס טיס ושירת כטייס קרב בחיל האוויר, בין היתר על מטוסי סקייהוק ו-F-16, את עיקר שירותו עשה בטייסת 105 ("העקרב"). לאחר 10 שנות שירות השתחרר ועבד במשך שמונה שנים בחברות הייטק, בהם כמנהל פיתוח עסקי בחברת BVR מערכות וכמנכ"ל חברת CTV בשנים 1999 עד 2001. לאחר שחזר לשירות הקבע פיקד בשנים 2003 עד 2006 על טייסת 105 שהפכה בתקופה זו מטייסת המפעילה מטוסי "ברק" (F-16) דו וחד-מושביים לטייסת המפעילה מטוסי F-16D דו-מושביים בלבד. לאחר לימודי תואר שני באוניברסיטת הרווארד במסגרת תוכנית קרן וקסנר, מונה ב-2007 למפקד בסיס רמון. ב-2010 קודם לדרגת תת-אלוף ומונה למפקד בסיס חצרים, תפקיד בו שירת עד 2012, ואז פרש מצה"ל. לאחר שחרורו ייסד עם אחיו את חברת SkyRails העוסקת במערכות לניהול אוטומטי של מרחב אווירי בו פועלים כלי טיס בלתי מאוישים. ביוני 2023 הודיע למפקד חיל האוויר על הפסקת שירותו בהתנדבות במטה חיל האוויר בעקבות הרפורמה המשפטית. ללוי תואר שני במנהל ציבורי (MC-MPA) מאוניברסיטת הרווארד. נשוי ליעל ואב לשני בנים. יעל הררי, ‏חילופים ברמון, באתר חיל האוויר הישראלי, מאי 2010 אשדוד תהיה "עיר הרחפנים" הראשונה בישראל, באתר ישראל דיפנס יובל אזולאי, 3 קצינים בכירים בחיל האוויר לא יתנדבו יותר למילואים – "מעולם לא פקפקתי בהחלטות הממשלה. לא עוד!", באתר כלכליסט, 19 ביולי 2023
פעילים

פעילים ניהול תיקי השקעות בע"מ, המוכרת בשמה המקוצר פעילים, היא חברת בת של בנק הפועלים שנוסדה בשנת 1987 ועוסקת בניהול תיקי השקעות. מנכ"ל החברה מאז 2018 הוא אבישי קרואני. יו"ר החברה מאז 2020 הוא רונן שטיין. לפי אתר האינטרנט של החברה, היא מנהלת תיקי השקעות בהיקף של כ-20 מיליארד ש"ח עבור כ-6,800 לקוחות. החברה מטפלת בתיקי השקעות שגובהם 450 אלף ש"ח ומעלה, ומגדירה כ"לקוחות פלטינום" את מי שתיק ההשקעות שלו הוא של 4 מיליון ש"ח ומעלה. במסלול קרנות סל מתקבלים לקוחות עם השקעה של 180 אלף ש"ח. אתר האינטרנט הרשמי של פעילים בנק הפועלים מקים חברה לניהול תיקי השקעות בניירות ערך, מעריב, 11 בפברואר 1987 אודות פעילים, באתר פעילים דסק לקוחות פרטיים, באתר פעילים דסק לקוחות פלטינום, באתר פעילים דסק קרנות סל, באתר פעילים
שמעיה אביאלי

שמעיה אביאלי (נולד ב-13 באוקטובר 1960) הוא קצין צה"ל במילואים בדרגת תת-אלוף, כיהן כמפקד בסיס פלמחים וכנספח אווירי בארצות הברית. לאחר שחרורו כיהן כראש סיב"ט. אביאלי נולד וגדל במושב באר טוביה. התגייס לצה"ל בינואר 1979, התנדב לקורס טיס וסיים את קורס מספר 96 בהצטיינות במגמת מסוקי קרב ב-1981. פיקד על טייסת 160 (מסוקי ״קוברה״) במהלך מבצע ״ענבי זעם״. פיקד על טייסת 113, טייסת מסוקי AH-64 אפאצ'י ולאחר מכן יצא ללימודים בארצות הברית. ב-1999 מונה למפקד בסיס חיל האוויר עובדה ובשנים 2002 עד 2005 פיקד על בסיס חיל האוויר פלמחים. בשנים 2006 עד 2009 שימש נספח חיל האוויר בארצות הברית ובקנדה. בשירות המילואים שימש עד 2020 בתפקידי הדרכה במגמת מסוקים בבית הספר לטיסה.. לאחר שחרורו משירות הקבע, מונה באפריל 2010 לראש האגף לסיוע ביטחוני (סיב"ט) במשרד הביטחון, הוא כיהן בתפקיד עד ספטמבר 2014, אז החליף אותו מישל בן ברוך. מכהן בחבר הנאמנים של האוניברסיטה העברית בירושלים. ממקימי המכינה הקדם צבאית ״רקיע״. נשוי לשרון ולהם 4 ילדים. אביאלי בעל תואר ראשון בכלכלה מהפקולטה לחקלאות של האוניברסיטה העברית בירושלים, בעל תואר שני במינהל ציבורי מאוניברסיטת אובורן שבארצות הברית ובוגר הקולג' ללוחמה אווירית של חיל האוויר האמריקאי. מדיה וקבצים בנושא שמעיה אביאלי בוויקישיתוף שמעיה אביאלי באתר slsct.com נועה פניגשטיין, ‏מילה של מדריך, באתר חיל האוויר הישראלי, יוני 2015 דור פלקוביץ, ‏נוחתים בפעם האחרונה, באתר חיל האוויר הישראלי, 10 בנובמבר 2020 יובל אזולאי, ‏מישל בן ברוך ימונה לראש האגף ליצוא ביטחוני במשרד הביטחון, באתר גלובס, 11 בספטמבר 2014
שרי שריניבאסן

שרי שריניבסאן (באנגלית: Sri Srinivasan;‏ נולד ב-23 בפברואר 1967) הוא נשיא בית המשפט הפדרלי לערעורים במחוז קולומביה מאז שנת 2020. מכהן כשופט פדרלי אמריקאי בבית משפט זה מאז שנת 2013. לפני שמונה לשופט בבית המשפט כיהן שריניביסאן כסגן פרקליט המדינה של ארצות הברית, שהוא התפקיד הרביעי בחשיבותו במחלקת המשפטים של ארצות הברית. בתפקידו זה הופיע מול בית המשפט העליון של ארצות הברית ב-25 תיקים. בנוסף, עבד כמרצה בבית הספר למשפטים באוניברסיטת הרווארד. שריניבשאן נולד בצ'אנדיגאר, הודו. משפחתו היגרה בשנות השישים לקנזס. מדיה וקבצים בנושא שרי שריניבאסן בוויקישיתוף ביוגרפיה, Federal Judaical Center ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דני ון בירן

דני ון בירן (נולד ב-1966) הוא קצין צה"ל במילואים בדרגת תת-אלוף, כיהן כקצין מילואים ראשי. ון בירן נולד בירושלים. ב-1984 התגייס לצה"ל ושירת בחיל השריון. לאחר קורס קצינים שימש מפקד בקורס קציני שריון, מפקד מחלקה, סגן מפקד פלוגה ומפקד פלוגה בחטיבה 401. ב-1989 השתחרר משירות הקבע בדרגת סרן. במילואים שימש מפקד פלוגת שריון, ב-1995 מונה למפקד גדוד שריון במילואים ובשנים 2000 עד 2004 שימש מפקד חטיבה 278. במאי 2005 מונה לקצין מילואים ראשי בדרגת תת-אלוף, שירת בתפקיד עד ספטמבר 2008. ון בירן סיים ב-1994 תואר ראשון במשפטים מאוניברסיטת בר-אילן, התמחה במשרד עורכי הדין "גרנות, שטראוס, גורפיין" וב-1995 הוסמך כעורך דין. בשנים 1998 עד 2005 שימש שותף במשרד עורכי דין "חכם, ון בירן, לנדרס" ועסק בליטיגציה, משפט מסחרי ומקרקעין. יחד עם רעייתו הקים את חברת Jumboard העוסקת בתחום משחקי הילדים. בשנת 2023 הקים את תנועת "נקראים לדגל" על רקע הסרבנות במסגרת המחאה נגד הרפורמה המשפטית. נשוי לרחלי ואב לשלושה. מדיה וקבצים בנושא דני ון בירן בוויקישיתוף עומר שיקלר, מערך המילואים הינו חוד החנית של החברה בישראל, באתר News1 מחלקה ראשונה, 5 ביולי 2005 רועי גולדנברג, ‏משחק ילדים: המקלדת שתקל על ילדיכם בגישה למחשב, באתר גלובס, 4 ביולי 2012
הר לוגן

הר לוגן (באנגלית: Mount Logan) הוא ההר הגבוה בקנדה והפסגה השנייה בגובהה באמריקה הצפונית, אחרי דנאלי. ההר נמצא בהרי סנט אליאס. הר לוגן ממוקם בפארק והשמורה הלאומיים קלואן שבדרום-מערב יוקון, פחות מארבעים קילומטרים מגבול יוקון–אלסקה. ההר הוא גם המקור של הקרחונים הובארד ולוגן. רבים סבורים שלוגן הוא ההר בעל היקף הבסיס הגדול ביותר בכדור הארץ שאינו ממקור וולקני, הכולל אחת עשרה פסגות שגובהן יותר מ-5,000 מטר. בשל פעילות טקטונית פעילה, הר לוגן ממשיך לגבוה. לפני 1992, גובהו של ההר היה לא ידוע והמדידות נעו בין 5,959 ל-6,050 מטרים. במאי 1992, משלחת של המכון הגאולוגי הקנדי טיפסה על ההר וקבעה באמצעות GPS שגובהו הנוכחי הוא 5,959 מטרים. הטמפרטורה מאוד נמוכה על וסביב הר לוגן. בגובה 5,000 מטר, טמפרטורת האוויר היא סביב 45- °C בחורף ובקיץ הטמפרטורה סביב נקודת הקיפאון; בממוצע שנתי הטמפ' היא 27- מעלות. הראשון שהעפיל לפסגת ההר היה א. ה. מקארתי (A.H. MacCarthy) בשנת 1925. ההר נקרא על שם סיר ויליאם אדמונד לוגן, גאולוג קנדי ומייסד המכון הגאולוגי של קנדה (GSC). קרחון לוגן הסמוך נקרא על שמו של הר לוגן. בעקבות מותו של ראש ממשלת קנדה לשעבר, פייר אליוט טרודו, ראש הממשלה ג'אן קרטיין, חבר קרוב של טרודו, שקל לשנות את שמו של ההר להר טרודו; עם זאת, ההתנגדות למהלך מצד תושבי יוקון, גאולוגים, מטפסי הרים, מתנגדיו הפוליטיים של קרטיין וקנדים רבים אחרים גרמה לרעיון ליפול. הר בקולומביה הבריטית נקרא על שם טרודו במקום. מדיה וקבצים בנושא הר לוגן בוויקישיתוף הר לוגן באתר אנציקלופדיית ההרים הקנדית הר לוגן באתר peakware הר לוגן, באתר אנציקלופדיה בריטניקה (באנגלית) מידע גאוגרפי והיסטורי היסטוריית הטיפוס על ההר
מוסר השילומים: סוף המסע

מוסר השילומים: סוף המסע הוא הסרט הרביעי והאחרון בסדרת הסרטים התיעודיים שיצרו אורלי וילנאי וגיא מרוז העוקבת אחר הסכומים שהובטחו לניצולים במסגרת "הסכם השילומים" בין ישראל לגרמניה. הסרט עוסק בקשר בין מדינת ישראל למצבם של ניצולי השואה ומנסה לבחון מדוע ישנם ניצולי שואה שאינם מקבלים עזרה מגופים ממסדיים שהוקמו לשם כך. הסרט מסכם את הסרטים הקודמים בסדרה ומתעד את המאבק בו לקחו אורלי וגיא חלק למען שינוי הנהלים בנושא. "מוסר השילומים: סוף המסע", באתר אידיבי [1] [2] [3] [4] ניב שטנדל, "מוסר השילומים - סוף המסע": מלחמה מקודשת שאסור להפסיק, באתר הארץ, 2 במאי 2011
מגנוס החמישי, מלך נורווגיה

מגנוס ארלינגסון (בנורדית עתיקה: Magnús Erlingsson, בנורווגית: Magnus Erlingsson;‏ 1156 – 15 ביוני 1184) היה מלך נורווגיה תחת השם מגנוס החמישי במהלך מלחמת האזרחים הנורווגית מ-1161 ועד מותו. מגנוס ארלינגסון נולד ככל הנראה באתנה שבמחוז הורדלנד שבדרום מערב נורווגיה. הוא היה בנו של ארלינג סקקה, שהיה אציל נורווגי שקנה את המוניטין שלו במסגרת פעילותו עם רוגנוולד הקדוש, רוזן אורקני. אמו הייתה כריסטין, בתו של זיגורד הראשון, מלך נורווגיה בין השנים 1103 – 1130. מגנוס הוכרז כמלך ב-1161 בהיותו בן חמש. הוא היה המלך הנורווגי הראשון שהוכתר. אביו ארלינג קיבל את התואר רוזן והיה השליט בפועל של הממלכה מאחר שמגנוס היה קטין והוא המשיך להיות השליט גם לאחר שמגנוס הגיע לבגרות. ב-1166, כאשר ארלינג סקקה היה בדנמרק, ריכזו זיגורד אגנהט ובנו המאומץ, אולף אוגיבה, כוח באופלנד ואולף הוכרז כמלך. אולף היה בנה של מריה, בתו של אייסטיין הראשון, מלך נורווגיה לשעבר. לאחר שובו של ארלינג לנורווגיה כדי לדכא את המרידה, תקפו אותו אולף ואנשיו במארב ברידיוקול. ארלינג נפצע ובקושי הצליח להימלט. ב-1168 פנו אולף ואנשיו דרומה לפיורד של אוסלו, אך הם הובסו בקרב שהתנהל בסטנגר. זיגורד נהרג בקרב, אך אולף נמלט לדנמרק. במהלך תקופת מלכותו של מגנוס, הגיע לנורווגיה, סבר זיגורדסון, שטען לקבל את הכתר לעצמו. ביוני 1177, הוביל סבר לראשונה את אנשיו לטרונדלג, שם הוא הוכרז כמלך. מעמדו של ארלינג נפגע והוא נהרג בקרב קלבסקינט שהתנהל ליד נידארוס (טרונדהיים) ב-1179. שנות לוחמה נוספות הסתיימו בתבוסתו ובמותו של מגנוס החמישי בקרב פימרייט ב-15 ביוני 1184. סבר תקף את הצי של מגנוס כשהוא משגר את ספינותיו לקרב בפלגות, כדי לתקוף ולהכריע את הספינות של מגנוס זו אחר זו ולאלץ את האנשים לדלג מספינה אחת לשנייה. עם התקדמות הקרב, נותרו הספינות ששרדו דחוסות באנשים והחלו לשקוע תחת משקלן. דווח שמגנוס טבע על סיפונה של אחת הספינות האחרונות. מלחמת האזרחים הנורווגית לא הגיעה לסיומה עם ניצחונו של סבר על מגנוס. לאחר מותו של מגנוס, טענו זיגורד, אינגה וארלינג להיותם בניו ותבעו לעצמם את הכתר. מלחמת האזרחים התמשכה על פני 110 שנים. היא החלה לאחר מותו של זיגורד הראשון ב-1130 והסתיימה עם מותו של הדוכס סקול ברדסון ב-1240. במהלך תקופה זו התנהלו מספר עימותים מוגבלים רמות שונות של עצימות. הרקע לעימותים אלו היה סדר הירושה הנורווגי שהיה לא ברור, המצב החברתי והמאבק בין המלך לבין הכנסייה. בתחילה היו שתי סיעות שנאבקו אלה באלה. בתחילה הם לא כונו בשם כל שהוא, אך בסופו של דבר הם כונו ה"בגלר" וה"בירקביינר". כל אחת מהסיעות הללו התקבצה סביב בן משפחת המלוכה או טוען לכתר ששימש כמנהיג בובה. מדיה וקבצים בנושא מגנוס החמישי, מלך נורווגיה בוויקישיתוף Magnus 5 Erlingsson' (Store norske leksikon) (בנורווגית) מגנוס החמישי, מלך נורווגיה, באתר אנציקלופדיה בריטניקה (באנגלית)